שלדג קדוש

שלדג קדוש (שם מדעי: Todiramphus sanctus) הוא מין של שלדג מתת-משפחת שלדגי עצים המצוי באזורים טרופיים סביב החופים, היערות וביצות המנגרובים של דרום-מזרח אסיה, אינדונזיה, אוסטרליה, ניו זילנד ואיים נוספים באזור האינדו-פסיפי.

שלדג זה קיבל את שמו עקב מנהג הפולינזים שהוא קדוש וכן שהוא וכמה מיני שלדגים נוספים מסוגלים להעלות את גובה הגלים.

אורכו של השלדג 19-23 ס"מ והוא בעל נוצות כנפיים ועורף ירוקים, מקור עבה ושחור, פס שחור על הלחיים ובטן זהובה. הנקבות עמומות צבע יותר מהזכרים אך שני המינים דומים מאוד.

השלדג הוא טורף הניזון מחרקים, סרטנים, דגים, זוחלים קטנים ויונקים קטנים ואף מעופות אחרים כמו פרושיים קטנים. השלדג מחכה לטרפו על ענף, מחכה לרגע המתאים וצולל למטה במהירות ואז הורג את הטרף בחבטה מול הענף.

קישורים חיצוניים

הערות שוליים 

בעלי חיים שתוארו ב-1827
טקסונים שתוארו בידי ניקולס אילוורד ויגורס
שלדגיים
אינדונזיה: עופות
אוסטרליה: עופות
פפואה גינאה החדשה: עופות
ניו זילנד: עופות